**FELHÍVÁS EBTARTÓKNAK**

Az állatok védelméről és kíméletéről szóló 1998. évi XXVII. törvény 42/B § (1) bekezdés értelmében a tartás helye szerinti illetékes települési önkormányzat ebrendészeti feladatainak elvégzése érdekében, illetve a veszettség elleni oltás járványvédelmi vonatkozásaira való tekintettel, 3 évente legalább egy alkalommal ebösszeírást végez. A települési önkormányzat az ebtartók által szolgáltatott adatokról nyilvántartást köteles vezetni.

Kérjük az kutya tulajdonosokat, kutya tartókat, hogy az ebösszeíró adatlap kitöltésével Bugac és Bugacpusztaháza közigazgatási területén tartott ebek adatairól nyilatkozni szíveskedjenek.

Adatlap letölthető Bugac ([www.bugac.hu](http://www.bugac.hu)) és Bugacpusztaháza ([www.bugacpusztahaza.hu](http://www.bugacpusztahaza.hu)) honlapjáról, valamint a papír alapú nyomtatványt átvehetik személyesen a települések polgármesteri hivatalában.

A nyomtatványt minden gazdának ki kell töltenie, minden tulajdonában lévő kutyára vonatkozóan! A kitöltött adatlapokat **2023. június 15.-ig** szíveskedjenek eljuttatni az alábbi elérhetőségek egyikére:

**Postai úton vagy személyesen:** Bugaci Közös Önkormányzati Hivatal

 Bugac Béke u.10.

 Bugacpusztaházi Községi Önkormányzat

 Bugacpusztaháza Számadó u.28.

**Elektronikusan:** pmhivatal@bugac.hu

Tájékoztatom az ebtartókat, hogy a 4 hónaposnál idősebb ebeket transzponderrel (mikrochippel) megjelölve lehet tartani. Az állattartó köteles minden 3 hónapnál idősebb ebet veszettség ellen, saját költségén, állatorvossal beoltani 30 napon belül, az első oltást követően 6 hónapon belül majd ezt követően évente.

Kérem, amennyiben a kutyájuk nem rendelkezik érvényes mikrochippel (transzponderrel), valamint oltással sem, akkor a bejelentő lap kitöltése előtt pótolni szíveskedjenek azokat!

**Felhívom figyelmüket, hogy az ebösszeírással kapcsolatos adatszolgáltatás az ebtulajdonosok részére kötelező valamint az ebösszeírást követően is kötelesek az adatokban bekövetkezett változásokat, szaporulatokat írásban bejelenteni!**

**Az állatvédelmi bírságról szóló 244/1998 (XII.31.) Kormány rendelet alapján az adatszolgáltatás elmulasztása akár 150.000 Ft-ig terjedő állatvédelmi bírsággal büntethető.**